stanford-oval/wikipedia huggingface dataset:
פלאנט שין
דמויות > דמויות משניות

הנסיכה אום-לוט: בתם של הקיסר והקיסרית. היא לובשת באופן קבוע שמלה צהובה. אום גבוהה יותר מאביה. לאום שני פרצופים: לאחד (האחד שאיתו נולדה ובו היא משתמשת באופן קבוע) יש תווי פנים קטנים וקולה דק וגבוה יותר, והשני (שצץ בשלב מאוחר יותר בחייה לאחר שהתעטשה חזק מדי והיא משתמשת בו רק כדי להדגיש משהו שאמרה או עשתה קודם לכן וכדי לתת לשין ראפנאופר) יש תווי פנים גדולים ובולטים יותר וקול נמוך יותר. היא מאוהבת בשין אף על פי ששין מפחד ממנה. לעיתים קרובות היא עושה לשין "ראפנאופר" - ליקוק באמצעות לשונה הענק .
פינטר: העוזר החנפן של דורקוס. הוא קטן, כתום, בעל עין אחת וזוג כנפיים. לעיתים קרובות, דורקוס מוציא את זעמו על פינטר כאשר תוכניותיו נכשלות, אך פינטר מתנהג אליו עדיין בהערצה. לעיתים קרובות, דורקוס מקריב את פינטר כקורבן.
בוב: יצור ירוק בעל גוף ענק וראש זעיר. בפרק הראשון לסדרה, ניסה להשמיד את שין בארמון הכאב תחת פיקודו של דורקוס, אך לאחר שנכשל נהפכו הצמד לחברים. בוב אלרגי לדברים רבים המצויים על כוכב הלכת.
צ'וק-צ'וק: הצ'וקטוואו של אספה. צורתו היא צורת דינוזאור טי רקס, הוא ירוק, ענק ומסוגל לנשוף אש מפיו. הוא ידוע לקרוא ומנגן במפוחית יד. באחד מהפרקים התאהב בצ'וקטוואו נקבה, שדחתה אותו למען צ'וקטוואו זכר אחר.
הקיסרית: אשתו של הקיסר אשר ישנה בכל ימות השנה, למעט יום אחד בו היא קמה. אם הקיסרית קמה לפני המועד הקבוע, היא זורעת חורבן והרס בממלכה.
הערות שוליים

↑  Ed Liu (10 ביוני 2009). "Nick Announces "Planet Sheen," "TUFF Puppy," 3 Pilots; Promotes Rawlings". Toon Zone. אורכב מ-המקור ב-2009-06-22. נבדק ב-10 ביוני 2009. {{cite web}}:  (עזרה)
דבק

אקדח דבק חם
דבק הוא חומר, סינתטי או טבעי, שמשתמשים בו במטרה לחבר או לאחות עצמים שונים.
ישנם מקורות רבים וסוגים שונים של דבקים, החל מ"דבק נגרים"' הניתן להכנה בקלות מקמח ומים, בו מספק הגלוטן שבחיטה את החומר המחבר, ועד לדבק מגע תעשייתי. דבקים נבדלים בחוזקם, בחומרים שאותם הם מסוגלים להדביק ובאופן השימוש בהם.
היסטוריה

הדבקים הקדומים ביותר הופקו מהצומח והתבססו על שרף של צמחים שונים. סוג קדום אחר של דבק הוכן משיירים של בעלי חיים, כגון דבק מעיבוד של פרסות באפלו, שהיה בשימוש על ידי האינדיאנים באמריקה הצפונית. באירופה של ימי הביניים נעשה שימוש בחלבוני ביצה להדבקת עלי זהב לקישוט תעודות קלף.
השימוש הראשון בדבקים היה בדרום אפריקה לפני 70,000 שנה, שם התגלו פלחי אבן שהוחדרו לניצביהם של גרזנים אשר היו מרוחים בדבק תרכובת העשוי מצמח אלת המסטיק ואוכרה אדומה (תחמוצת ברזל טבעית). על ידי הוספת וערבוב  אוכרה אדומה עם צמח אלת המסטיק, ניתן היה לחזק יותר את תרכובת הדבק ולהגביר את עמידותו להתפרקות בעת מגע עם מים.
סוגי דבק הכנת דבק

ניתן לחלק דבקים לפי מנגנון ההתקשות שלהם:
סוגי דבק הכנת דבק > דבקים עם ממס

דבקים אלו מתקשים במהלך התייבשותם. המרכיב הנוזלי יכול להיות מים, כמו בדבק פלסטי ובדבק עצים לבן, והוא יכול להיות אורגני כמו בדבק מגע ובדבק דגמי מטוסים שקוף. לקבוצה זו שייכים הדבקים הנמצאים על גבי בולים ובמעטפות פשוטות, השמורים במצב יבש ומורטבים בלשון או בספוגית רטובה לפני ההדבקה. תכונה של הדבקים האלו היא ירידה בנפח עם התקשותם ולכן הם אינם מתאימים למילוי חללים או יציקות.
סוגי דבק הכנת דבק > דבקים המתקשים בריאקציה כימית

שני חומרים מגיבים ויוצרים חומר עם תכונה שונה מהמרכיבים הראשוניים. תהליך ההקשיה הוא בדרך כלל "פילמור" - התחברות של מולקולות ליצירת שרשראות ארוכות הדומות לחומרי הפלסטיק. החומרים המגיבים יכולים להיות מעורבים ביחד, כמו בדבק אפוקסי או שהם מגיבים עם לחות. דבק סיליקוני מגיב עם הלחות שבאוויר ודבק ציאנואקרילי (לדוגמה "סופר גלו" [Super Glue]) מגיב עם הלחות שעל המשטחים המודבקים.
סוגי דבק הכנת דבק > דבקים המתקשים באור על-סגול

דבקים אלו מבוססים על חומרים שבהם המולקולות עוברות פילמור בעת החשיפה לתאורת על-סגול. ישנם דבקים שמספיק מרכיב העל-סגול שבקרינת השמש כדי להקשותם, וישנם דבקים שנדרש מקור אור מיוחד לכך.
סוגי דבק הכנת דבק > דבקים רגישי לחץ

בקבוצה זו, חומרים דביקים מצופים על משטח המיועד להדבקה. בחלק מהיישומים מדובר בהדבקה חד-פעמית שאינה מיועדת להפרדה. דוגמה לכך היא המעטפה המודרנית הניתנת לסגירה ללא צורך בהרטבה, כפי שנדרש במעטפות המוקדמות. דוגמה נוספת היא הסרט הדביק. ישנם יישומים שבהם הדבק מיועד לשימוש רב-פעמי, כמו בפתקיות דביקות הניתנות להסרה ולהחזרה.
סוגי דבק הכנת דבק > דבקים תרמופלסטיים ("חמים")

חומרים אלו הם תרכובות פלסטיות הניתכות בחום הנוצר באקדח דבק חם. בעת התקררותם הם מתקשים וחוזרים למצב הצבירה המקורי שלהם, וכך הם מדביקים את המשטח או החומר שעליו הונח הדבק החם.
שימוש בדבקים

ישנם מספר כללים לשימוש מיטבי המתייחסים לרוב הדבקים:
יש להשתמש בדבק לפני תאריך תפוגת התוקף שלו. לאחר פתיחת מכל הדבק, חיי הדבק מתקצרים ביחס למועד תפוגת התוקף, שנועדה לתיארוך חיי המדף.
יש לוודא את ניקיון המשטחים, בדרך כלל גם מניקיונם משאריות דבק.
בדבקים מסוימים, יש להכין את נקודות ההדבקה במשטחים המיועדים, על ידי חספוסו בנייר לטש.
יש להמתין עד להתקשות המלאה של הדבק לפני השימוש בחפץ המודבק.
יש לוודא כי הדבק מתאים לחומר ממנו עשויים החפצים המיועדים להדבקה וכן לתנאים שבהם אמור לעמוד הדבק: חום, רטיבות, כוח פיזי ושמש.
ראו גם

אפוקסי
UHU
לקריאה נוספת

דבקים וחומרי אטימה , מאת לוי שגיב, הוצאת קרוננברג ספרות מקצועית, תל אביב
פאבל פילטייב

| --- | --- |
אין תמונה חופשית
 לידה:  9 באוגוסט 1988  (בן 36) קמישין, מחוז וולגוגרד, רוסיה הסובייטית ברית המועצות
 מדינה:  רוסיה 
 השתייכות:  רוסיה צבא רוסיה
 תקופת הפעילות:  2008–2022 (כ־14 שנים)
 דרגה:  junior sergeant 
 פעולות ומבצעים
 מלחמת צ'צ'ניה השנייה  הסכסוך בצפון הקווקז  מלחמת אוקראינה–רוסיה 
 
פאבל אולגוביץ' פילטייב (ברוסית: Павел Олегович Филатьев; נולד ב-9 באוגוסט 1988, בקמישין, במחוז וולגוגרד, ברית המועצות) הוא איש צבא רוסי לשעבר ששירת בצבא רוסיה בגדוד 56 של חיל הצנחנים הרוסי במהלך מלחמת אוקראינה–רוסיה. התפרסם בעקבות פרסום ספר הזכרונות שלו "ZOV 56", במהלכו גולל את הקורות אותו בחזית. בעקבות פרסום הספר נמלט לצרפת.
ביוגרפיה

פאבל פילטייב נולד ב-2 באוגוסט 1988, במשפחתו של חייל ששירת בחטיבת התקיפה האווירית ה-56 של המשמר הנפרד בחיל הצנחנים הרוסי של הכוחות המזוינים הרוסים. מגיל צעיר חלם לשרת בחיל הצנחנים, כאביו. לאחר שירות בצ'צ'ניה, בימי מלחמת צ'צ'ניה השנייה, עסק פילטייב ביזמות. לאחר סיום פעילותו העסקית, חזר לשרת בצבא, הפעם תחת חוזה. הוא שירת בגדוד 56 בה שירת אביו. החטיבה התבססה בתחילה בעיר קמישין, ולאחר מכן הועברה לחצי האי קרים, שם אורגנה מחדש לגדוד התקיפה האווירית של המשמר ה-56 ובה שירת.
בפברואר 2022, גדוד התקיפה האווירי ה-56 נשלח להשתתף בפלישה הרוסית לאוקראינה. פילטייב שהה באזור המלחמה כחודשיים. לדברי פילטייב, הוא תיעד את התרשמויותיו ממה שקרה לו בקובץ באמצעות תוכנת Notes בטלפון הנייד שלו. בשובו לרוסיה לאחר שסבל מפציעה בעין, הרכיב פילאטייב, מהפתקים בטלפון שלו, בצורה לא ערוכה, את הספר "ZOV 56". בו מתח המחבר ביקורת על מצב הצבא הרוסי וגינה את הפיקוד, את מלחמת אוקראינה-רוסיה בכלל, וכן מתח ביקורת, לדעתו, על הצביעות, הכפילויות וחוסר הספיקות של פעולות האופוזיציה הרוסית לסיום המלחמה. לדברי פילטייב עצמו, בתחילה לא היו לו כוונות להסתתר מפני השלטונות הרוסיים והוא התכוון לנסוע בגלוי למוסקבה כדי להופיע במשרד התובע הכללי, ושם, בהצגת ספרו, להגן בגלוי על זכויותיו ואמונותיו, למרות כל ההשלכות האפשריות.
ב-26 ביולי 2022 פנה פילטייב לראשונה לפעיל זכויות האדם ולדימיר אוסצ'קין ול-Gulagu.net בבקשה לספק פלטפורמה לפנייה לאנשי צבא רוסים. אוסצ'קין הציע לפילטייב שלא לסכן את חייו ולא ללכת לפרקליטות, אלא לברוח לצרפת ולהקליט את הראיונות שלו עם Gulagu.net בבטחה, אבל אז פילטייב סירב וביקש מאוסצ'קין לסייע לו בליווי משפטי בנסיעתו העתידית לפרקליטות. ב-1 באוגוסט 2022, בערוץ Gulagu.net, ולדימיר אושקין פרסם את פנייתו הראשונה של פילטייב לאנשי חיל הצנחנים וכתב על ספרו "ZOV 56".
ב-2 באוגוסט 2022, התפרסם לראשונה הקובץ המקורי של הספר "ZOV 56" ברוסית לגישה חופשית לקוראים דוברי רוסית. באותו יום העניק מחבר הספר, פאבל פילטיב, ראיון מפורט ארוך בן 4 שעות לאוסצ'קין. פילטייב הדגיש שאהבתו לרוסיה ולרוסים היא המפתח לעמדתו, וכן מתח ביקורת על מצב הצבא הרוסי והביע את דעתו על חוסר התכלית של המלחמה הרוסית-אוקראינית. כפי שהסביר לימים פילטייב עצמו, לדעתו, בשני הראיונות הראשונים בערוץ Gulagu.net, הוא "אמר לעצמו 25 שנה". אוסצ'קין שאל את פילטייב אם הוא חש חרטה וברצונו להתנצל בפני אזרחי אוקראינה, ועל כך השיב פילטייב כי הוא מתחרט על השתתפותו במלחמה, אך ציין כי מיותר להתנצל בפני האוקראינים.
ב-6 באוגוסט 2022, הודיע פילטייב בפומבי על החלטתו להעביר את כל זכויות היוצרים על ספרו "ZOV 56" לפרויקט Gulagu.net ולאגודת קרן הדיסידנטים החדשים. זאת מתוך כוונה להפנות את כל ההכנסות ממכירת הספר לאוקראינה כדי לסייע לנפגעי המלחמה. לבסוף, בסיועם של ולדימיר אוסצ'קין וצוות הפרויקט של Gulagu.net הוא נמלט מרוסיה, בעקבות חשש שייעצר על רקע חוקי הצנזורה החדשים.
בדצמבר 2022 הגיש פילטייב תביעה נגד קרן הדיסידנטים החדשים בטענה שהקרן לא עמדה בהבטחותיה וחייבה אותו לחתום על ההסכם בדבר העברת זכויות בתואנות שווא. ב-6 ביולי 2023 פסק בית המשפט הצרפתי לטובתו של פילטייב. ב-17 ביולי 2023 פילטייב קיבל מקלט מדיני בצרפת.
הערות שוליים

↑  Maksim Gorozhanko, Бежавший из России десантник отсудил права на свою книгу о войне у основателя Gulagu.net • «Агентство», «Агентство», ‏18.07.2023
↑  Maksim Gorozhanko, Бежавший из России десантник получил политическое убежище во Франции • «Агентство», «Агентство», ‏18.07.2023
| --- | --- |
בקרת זהויות :  PLWABN: 9812806425305606  BnF: cb180633242 (data)  GND: 1266249788  ISNI: 0000 0005 0987 6188  VIAF: 14168044786338101410   WorldCat (עם VIAF): 14168044786338101410 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאבל פילטייב".
איניאקי פניה

איגנסיו "איניאקי" פניה סוטורס (בספרדית: Ignacio "Iñaki" Peña Sotorres; נולד ב-2 במרץ 1999 באליקנטה שבספרד) הוא כדורגלן ספרדי המשחק בעמדת השוער בקבוצת ברצלונה.
קריירת מועדונים

פניה גדל במחלקות הנוער של אליקנטה וויאריאל, ובשנת 2012 הגיע למחלקת הנוער של ברצלונה מהלה ליגה. בעונת 2018/2019 החל פניה לשחק בברצלונה אתלטיק, קבוצת המילואים של המועדון, והחל מעונת 2020/2021 נכלל בסגל הקבוצה הראשונה של המועדון. ב-31 בינואר 2022 הושאל לגלאטסראיי עד לסוף העונה.
פניה חזר לברצלונה כשחוזה ההשאלה שלו פג, וערך את הופעת הבכורה הרשמית שלו בקבוצה הראשונה תחת המאמן צ'אבי בניצחון חוץ 4–2 על ויקטוריה פלזן בליגת האלופות ב-1 בנובמבר 2022.
ב-3 בינואר 2023, פניה נרשם כשחקן הקבוצה הראשונה של ברצלונה, וקיבלה את החולצה מספר 13.
ב-20 בספטמבר 2024, החליף את השוער מארק-אנדרה טר שטגן שנפצע במהלך משחק נגד ויאריאל בליגה הספרדית.
קריירה בינלאומית

פניה היה חלק מסגל נבחרת ספרד עד גיל 21 בטורניר אליפות אירופה עד גיל 21.
ב-8 ביוני 2021 נכלל פניה לראשונה בסגל נבחרת ספרד, בניצחון 0–4 על נבחרת ליטא במשחק ידידות, אך לא שותף במשחק.
הערות שוליים

↑  Iñaki Peña, más que un parapenaltis באתר מונדו דפורטיבו, 13 בדצמבר 2013 (בספרדית)
↑  FC Barcelona | Xavi confirma que Iñaki Peña y Pablo Torre serán titulares en Plzen, web.archive.org, ‏2022-11-16
↑  Iñaki Peña officially becomes first team player and will wear number 13 shirt, www.fcbarcelona.com (באנגלית)
↑  ויאריאל נגד ברצלונה, 22/09/2024 - ערוץ הספורט, באתר m.sport5.co.il
פיניאס ופרב מארחים

| --- | --- |

לוגו הסדרה
 מבוסס על:  פיניאס ופרב 
 סוגה:  אנימציה לילדים / קומדיה
 יוצרים:  דן פוונמיר וג'ף "סוומפי" מארש
 מדבבים:  וינסנט מרטלה   תומאס סנגסטאר   אשלי טיסדייל   דיי ברדלי באקר   אליסון סטונר   מישל מוסו   קלי הו   קרולינה רהה   ריצ'רד אובריין
 מדבבים בעברית:  עדי קוזלובסקי   הדר שחף   יעל בן ארי   מיכל מוכתר   גלעד קלטר   אסף קורמן   מולי שולמן   יורם יוספסברג   אופיר צמח
 ארץ מקור:  ארצות הברית
 שפות:  גרסה אמריקאית: אנגלית, עברית ועוד שפות שונות גרסה ישראלית:עברית
 מספר עונות:  1
 מספר פרקים:  21 (גרסה אמריקאית) 7 (גרסת ישראלית)
 הפקה
 מפיק:  אוסנת סדן
 אורך פרק:  כ-2.5 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  3 בדצמבר 2010 (בארצות הברית) – 25 בנובמבר 2011
 קישורים חיצוניים
 דף התוכנית ב-IMDb
 
פיניאס ופרב מארחים (באנגלית: Take Two with Phineas and Ferb) היא סדרה בת של התוכנית "פיניאס ופרב", אשר שידוריה החלו ב-3 בדצמבר 2010 בערוץ דיסני האמריקאי והסתיימו ב-25 בנובמבר 2011. הסדרה סובבת על ראיון ואירוח סלבס על ידי פיניאס ופרב. פיניאס פלין הוא המארח הראשי ששואל את מרבית השאלות, פרב פלטשר מסייע לו ומדבר מעט, איזבלה גרסיה שאפירו היא מפיקת התוכנית, וקנדיס פלין רוצה לפגוע בפיניאס ופרב ובאולפן. בסוף חלק מן התוכניות האולפן נהרס בגלל פרי הפלטיפוס וד"ר היינץ דופנשמירץ.
לתוכנית עונה אחת, ובה 21 פרקים. התוכנית שודרה בערוץ דיסני האמריקני. אורך כל פרק הוא בין 2.5 ל-7 דקות.
סקירת סדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 21 | 21 | 3 בדצמבר 2010 | 25 בנובמבר 2011 |
דמויות

פיניאס פלין - המארח הראשי, שואל את כל השאלות ובודק את כל הראיון.
פרב פלטשר - עוזרו של פיניאס, מדבר מעט.
פרי הפלטיפוס וד"ר היינץ דופנשמירץ - כל סוף תוכנית האולפן נהרס בגללם.
איזבלה גראסיה שאפירו - מפיקה.
קנדיס פלין - רוצה לפגוע בפיניאס ופרב ובאולפן.
אורחים > הגרסה האמריקאית

ג'ק בלאק - בפרק ה-1 (מדבב: יובל גרבש)
אנדי סמברג - בפרק ה-2 (מדבב: יובל ינאי)
סת' רוגן - בפרק ה-3 (מדבב: מולי שולמן)
טוני הוק - בפרק ה-4 (מדבב: גלעד קלטר)
טיילור סוויפט - בפרק ה-5 (מדבבת: טליה ברקאי)
רג'יס פילבין - בפרק ה-6 (מדבב: אוהד שחר)
ניל פטריק האריס - בפרק ה-7 (מדבב: ערן מור)
רנדי ג'קסון - בפרק ה-8 (מדבב: מיכה אוזין סליאן)
אמה רוברטס - בפרק ה-9 (מדבבת: מיכל רשף)
הבדרן סדריק - בפרק ה-10 (מדבב: מיכה אוזין סליאן)
דייוויד בקהאם - בפרק ה-11 (מדבב: גילן שחף)
האווי מנדל - בפרק ה-12 (מדבב: יורם יוספסברג)
מיס פיגי - בפרק ה-13 (מדבב: יובל סגל)
טום ברג'רום - בפרק ה-14 (מדבב: יורם יוספסברג)
טיי פנינגטון - בפרק ה-15 (מדבב: גילן שחף)
שון וייט - בפרק ה-16 (מדבב: ערן מור)
לארי קינג - בפרק ה-17 (מדבב: ערן מור)
ג'ייסון סיגל - בפרק ה-18 (מדבב: מולי שולמן)
בן סטילר - בפרק ה-19 (מדבב: יובל סגל)
גאי פיירי - בפרק ה-20 (מדבב: מולי שולמן)
אורחים > הגרסה הישראלית

איל קיציס - בפרק ה-21
טל פרידמן - בפרק ה-22
עידו רוזנבלום - בפרק ה-23
אורנה בנאי - בפרק ה-24
אושרי כהן - בפרק ה-25
יובל שרף - בפרק ה-26
גיא פינס - בפרק ה-27
שידור בישראל > הגרסה האמריקאית

הסדרה שודרה בישראל בתרגום לעברית החל מפברואר 2009. לקראת סוף מאי 2011, שודרו שני הפרקים הראשונים, בהשתתפותם של ג'ק בלאק ואנדי סמברג בדיבוב לעברית.
ב-18 בדצמבר 2011, לקראת יציאת הסרט "החבובות", שודר פרק 13, כאשר מיס פיגי הגיעה לאולפן בדיבוב לעברית.
בחנוכה 2011, דובבו פרקים 3 - 10 ושודרו בערוץ דיסני.
בתחילת 2012, דובבו ושודרו פרקים 11 - 12 ו-14 - 20.
עד כה שודרו בישראל, עשרים פרקים מתורגמים, ועשרים מדובבים. הסדרה משודרת בדרך כלל במעברי פרסומות ארוכים.
ב-31 באוגוסט 2015 שודר הפרק האחרון של הסדרה.
שידור בישראל > הגרסה הישראלית

שודרה החל מ-2013 בישראל וזמינה בערוץ היוטיוב של ערוץ דיסני לצפייה
הערות שוליים

↑  פיניאס ופרב מארחים - הגרסה הישראלית הפרקים המלאים בערוץ דיסני
| פיניאס ופרב |
| --- | --- | --- |
| יוצרים | דן פוונמיר • ג'ף "סוומפי" מארש |  |
| דמויות | פיניאס ופרב - דמויות |  |
| מדבבים ראשיים | וינסנט מרטלה • תומאס סאנגסטר • אשלי טיסדייל • די בראדלי בייקר • דן פוונמיר • אליסון סטונר • מאוליק פאנצ'ולי • בובי גיילור |  |
| סרטים | פיניאס ופרב הסרט: המסע אל היקום המקביל • פיניאס ופרב הסרט: קנדיס נגד היקום |  |
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
אחים וחיות אחרות

| --- | --- |

 סוגה:  אנימציה לילדים
 יוצרים:  כריס קראט, מרטין קראט 
 כותבים:  כריס קראט, מרטין קראט 
 בימוי:  כריס קראט, מרטין קראט 
 מנחים:  כריס קראט 
 מדבבים בעברית:  מיכאל עינב, גילן שחף, סער בדישי, מאיה בר שלום, בר כספי, גיא רושיניאק, ערן מור יובל סגל, אפי בן ישראל, שרון עזריה, אלדד פריבס, ליאור חקון, אורלי תגר, איטן גרינברג, ניר קטוסו, בר סביר, ענת ניב, הילי ישראל.
 ארץ מקור:  ארצות הברית 
 מקום התרחשות:  אפריקה, האזור הארקטי, אנטארקטיקה, אסיה, אוסטרליה, אירופה, אמריקה הדרומית, אמריקה הצפונית 
 מספר עונות:  7 
 מספר פרקים:  138 (נכון ל־2018) 
 הפקה
 חברת הפקה:  Shaw Fonds Rocket, Knowledge Kids, Télé-Québec, טי וי או קידס, PBS Kids Go!, Corporation for Public Broadcasting, 9 Story Media Group 
 הפצה:  9 Story Media Group, נטפליקס 
 אורך פרק:  24 דקות
 שידור
 רשת שידור:  pbs kids 
 רשת שידור בישראל:  ערוץ לוגי
 תקופת שידור מקורית:  2011–הווה
 קישורים חיצוניים
 pbskids.org/wildkratts/
 דף התוכנית ב-IMDb
 
אחים וחיות אחרות (באנגלית: Wild Kratts) היא סדרת אנימציה אמריקאית לילדים שמשודרת בישראל בערוץ לוגי החל משנת 2011.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 40 | 40 | 3 בינואר 2011 | 25 באוקטובר 2011 |
|  | 2 | 26 | 26 | 15 באוקטובר 2012 | 31 בינואר 2013 |
|  | 3 | 26 | 26 | 7 באפריל 2014 | 22 ביולי 2014 |
|  | 4 | 26 | 26 | 29 ביולי 2015 | 14 באפריל 2017 |
|  | 5 | 18 | 18 | 24 ביולי 2017 | 23 בינואר 2019 |
|  | 6 | 23 | 23 | 15 באפריל 2019 | 21 ביולי 2021 |
עלילה

האחים מרטין וכריס קראט, לאחר הופעתם בסדרה "זובומפו", נוסעים מסביב לעולם עם חבריהם בחיפוש אחר חיות מזן נדיר, ומגנים עליהן מפני מזימותיהם של זק, דוניטה, גורמנד ופייסלי פייבר.
דמויות

מרטין קראט (סער בדישי) - חוקר טבע, אחיו הגדול של כריס, אוהב לשחות ולובש חולצה כחולה.
כריס קראט (מיכאל עינב/גילן שחף) - חוקר טבע, אחיו הקטן של מרטין, אוהב לטפס על עצים ולובש חולצה ירוקה.
אביבה (מאיה בר שלום) - בנתה את כל ההמצאות של האחים קראט. אחראית על ההמצאות
קוקי (שרון עזריה/הילי ישראל) - עוזרת לאחים קראט. אחראית על המחשבים ועל התקשורת. חברה טובה של אביבה.
ג'ימי (בר כספי/גיא רושיניאק/ערן מור) - עוזר לאחים קראט. הוא הנהג של טורטוגה, ספינתם. אוהב לאכול.
נבלים

זק ורמיטק (יובל סגל/אלדד פריבס/ליאור חקון/איתי חיון/ערן מור) - ממציא הרוצה להרוס את אזור המחיה של בעלי החיים ומשתמש בחיות להמצאות שלו.
גורמנד השף (יובל סגל/אלדד פריבס/ליאור חקון/ערן מור) - טבח אשר רוצה לבשל חיות נדירות לארוחתו.
דוניטה דונטה (אפי בן ישראל/ענת ניב) - מעצבת אופנה המשתמשת בחיות כחלק  הבגדים והאביזרים הייחודיים שלה.
דביו - (יובל סגל/אלדד פריבס/ליאור חקון/ איתי חיון/ ערן מור) - העוזר של דוניטה. גדול וחזק, ולא מאוד חכם.
פייסלי פייבר - (אפי בן ישראל/ענת ניב) - בנאית אשר בונה בשטחי החיות
ראו גם

זובומפו
המיליונרים הצעירים

| --- | --- |
 סוגה:  אנימציה לילדים
 שחקנים:  וורן באפט 
 מדבבים בעברית:  רוברט הניג, רום מילשטיין, גיא רוזן, דניאל מגון, מאיה מיטלפונקט, דן שצברג, קובי ליקורמן, שרון שחל, אורנה כץ, דן תורן, לירון לב, זהר גלבוע, אמנון וולף, גלעד קלטר, עמי מנדלמן, יהונתן מגון, מייה קדוש, רונית בקרמן, נועם אדן, איזי, רוני דלומי
 ארץ מקור:  ארצות הברית
 שפות:  אנגלית 
 מספר עונות:  2
 מספר פרקים:  52
 הפקה
 הפצה:  Kartoon Studios 
 אורך פרק:  23 דקות
 שידור
 רשת שידור:  Hub Network 
 רשת שידור בישראל:  ערוץ זום
 תקופת שידור מקורית:  2013–2014
 קישורים חיצוניים
 דף התוכנית ב-IMDb
 
המיליונרים הצעירים (באנגלית : Secret Millionaires Club) היא סדרת אנימציה אמריקאית לילדים המשודרת בישראל בערוץ זום. בכל פרק המנחה הידוען וורן באפט מלמד את הילדים אלנה ג'ונס ליסה וברדלי כיצד להצליח בעסקים בגיל צעיר וכיצד לעזור לאנשים בצרות רבות.
שיר הפתיחה לא דובב לעברית.
בשנת 2013 בתחילת דיבוב הסדרה הצטרפו רוני דלומי ואיזי לדבב בתור אורח את הידוענים את ג'יי זי ואת קלי רולנד.
דמויות

וורן באפט (רוברט הניג) - המנחה המבוגר.
רדלי (גיא רוזן) - ילד אפרו אמריקאי, אחיה של אלנה.
ג'ונס (דניאל מגון) - ילד פעלולן, אחיה של ליסה.
ליסה (מאיה מיטלפונקט) - אחותו של ג'ונס.
אלנה (רום מילשטיין) - ילדה אפרו אמריקאית, אחותו של רדלי.
סטארטי (דן שצברג) - הרובוט של רדלי.
דמויות > דמויות אורחות

ג'יי זי (איזי) - איש עסקים מצליח.
קלי רולנד (רוני דלומי) - רקדנית מצליחה.
יהדות ברסלאו

| --- | --- |

בית הכנסת 'החדש' בברסלאו, בציור משנת 1870
 מדינה:  פולין פולין
 
ה'שטיבל' בברסלאו, ששימש בעיקר את יהודי מזרח אירופה. בתמונה: מרדכי רוטנברג, שנמלט מהעיר כילד, יושב במקומו הקבוע של אביו, דויד רוטנברג, שהיה מבני הקהילה המזרח-אירופית של ברסלאו
ארון הקודש ב'שטיבל' של קהילת יהודי מזרח אירופה בברסלאו
הקהילה היהודית בבְּרֶסְלַאוּ (או "בְּרֶסְלוֹי", כיום ידועה בשם ורוצלב; אצל היהודים רווח הכתיב "ברעסלא" ו"ברעסלוי") הייתה מהקהילות היהודיות הוותיקות באירופה. הקהילה הייתה משכנם של משכילים ואף היוותה ערש ליצירה יהודית ברוח ההשכלה. העיר, ששוכנת כיום בדרום מערב פולין, על גדות נהר האודר, הייתה עד לאחר מלחמת העולם השנייה בשליטת גרמניה, ועל כן יוצאי הקהילה היום רואים עצמם כיהודים ממוצא גרמני ולא פולני.
היסטוריה

התיישבות של יהודים באזור ידועה החל מראשית המאה ה-13; בבית העלמין היהודי נמצאה מצבה שתאריך הפטירה שרשום עליה הוא כ"ה אב ד' אלפים תתקס"ג, ובתיארוך הלועזי - שנת 1203 - לפני למעלה מ-800 שנה, והיא העדות הפיזית לחיים יהודיים הקדומה ביותר בפולין כולה.
ב-13 בפברואר 1453 (ה'רי"ג) הגיע לברסלאו שליח האפיפיור ג'ובאני דה קפסטראנו. הוא הסית נגד היהודים, ובתחילת חודש מאי גרם לנוצריי העיר להעליל על ראשי הקהילה היהודית שהם שלחו אישה נוצרייה לגנוב עבורם את לחם הקודש. 318 מבני הקהילה נתפסו ובהוראת קפיסטרנו נחקרו בעינויים. קפיסטרו פסק גזר דין מוות על 41 מנכבדי הקהילה היהודית, שהועלו על המוקד בכ"ז בתמוז (4 ביולי). שאר היהודים גורשו מן העיר. העלילה גרמה להתפרצויות אנטישמיות בכל רחבי שלזיה, עד שהביאה לגזירת גירוש כללית על יהודי שלזיה והחרמת ילידהם הקטנים ומטלטליהם. קהילה יהודית בברסלאו קמה מחדש לאחר גזירות ת"ח-ת"ט.
בשנת 1870 חיו בעיר כ-17,500 יהודים. לאחר מלחמת העולם הראשונה עברו לברסלאו יהודים רבים ממחוזות פוזן ושלזיה העילית-הדרומית, שסופחו לפולין, וכך גדלה קהילת יהודי ברסלאו לכ-23,240 נפשות בשנת 1925, שהיוו כ-4.2% מכלל תושבי העיר. בזאת הייתה העיר לקהילה היהודית השלישית בגודלה בגרמניה. במאה ה-19 בלטו בין יהודי העיר: מנהיג הזרם הרפורמי אברהם גייגר, מנהיג הקונסרבטיבים זכריה פרנקל וההיסטוריון היינריך גרץ.
קהילת ברסלאו נותרה בגודל זה עד לעליית הנאצים לשלטון בגרמניה (בשנת 1933 התגוררו בעיר 20,202 יהודים).
היסטוריה > אירועי אנטישמיות כלפי יהודי הקהילה

יהודי הקהילה סבלו מאנטישמיות עוד לפני השואה: כבר באמצע תקופת רפובליקת ויימאר הואשמו יהודי ברסלאו ברצח ילד נוצרי ומצבות בבית-הקברות היהודי חוללו. לקראת סוף 1932 אירעו באוניברסיטה בעיר מעשי אלימות בקשר למינוי מרצה יהודי, עד שהנהלת האוניברסיטה ביטלה את המינוי.
היסטוריה > רבני העיר

הרב יחזקיה יהושע פייבל תאומים (1718–1731~)
הרב יצחק יהושע העשיל (סביבות 1749) - כיהן גם כרב בווילנה
הרב ברוך ויזל (? - 1754) - מחבר שו"ת "מקור ברוך"
הרב יצחק יוסף תאומים (1754–1793) - גם אביו, הרב חיים יונה תאומים היה רב בברסלאו אך נפטר בחיי אביו הרב יחזקיה יהושע פייבל ולא התמנה כרבה הראשי של העיר. הרב יצחק יוסף היה הרב הראשון מבין רבני העיר שגם נקבר בה, עד אז קברו יהודי ברסלאו את מתיהם בבית הקברות של קרוטושין.
הרב ישעיה פיק ברלין (1793–1799)
הרב יוסף מייא (1799–1810) - חתנו של הרב פיק ברלין
הרב אברהם טיקטין (~1816–1821)
הרב שלמה זלמן טיקטין (גר') (1821–?)
ב-1849 התפצלה רבנות הקהילה: הרב גדליה טיקטין, בנו של הרב שלמה זלמן, הנהיג את הקהילה האורתודוקסית. והרב ד"ר אברהם גייגר שהתמנה עוד בחיי אביו של הרב טיקטין כמשנה-לרב, הנהיג את הקהילה הרפורמית. ב-1856 אוחדה שוב הקהילה.
הרב ד"ר פרדיננד רוזנטל, יליד הונגריה, היה רבה האורתודוקסי של ברסלאו. ב-1887 הגיע לברסלאו ונתמנה לרב על כל מחוז שלזיה עילית. היה בעל השכלה ענפה לא רק בנושאים יהודיים אלא גם בתחומים כלליים. בתקופתו שימש כרב הקהילה הרפורמית יעקב גוטמן. נפטר ב-1921.
הרב שרגא פייש רוזנטל (~1898) - מהדיר ספר הישר לרבנו תם, חלק השו"ת
בשנות ה-20 כיהנו הרב האורתודוקסי משה הופמן לצד הרב הרפורמי הרמן פוגלשטיין (אנ')
הרב ישראל מאיר סימונזון (? - 1936)
הרב יששכר (ברנרד) המבורגר (שימש כרב האורתודוקסי), והרב ריינהולד לוין (גר'); שניהם היו בין אחרוני המובלים לגטו טרזיינשטאט, ב-16 ביוני 1943. שניהם נרצחו באושוויץ, כנראה במהלך שנת 1943.